În anumite situații, operatorul de zbor este obligat să provoace o întârziere de zbor, o anulare sau să îți refuze îmbarcarea, pentru sănătatea și siguranța ta și/sau a celorlalți pasageri. Astfel, următoarele situații sunt prevăzute drept excepționale, conform legislației în vigoare:
Instabilitate politică (de exemplu, proteste de amploare); Condiții meteorologice nefaste (de exemplu, ceață sau furtuni de zăpadă); Riscuri de securitate (de exemplu, amenințarea unui atac terorist asupra aeroportului); Probleme tehnice neașteptate care pot afecta siguranța pasagerilor (de exemplu, probleme neprevăzute în funcționarea aeronavei); Greve care afectează operațiunile companiei (de exemplu, grevă în cadrul aeroportului).